Elgiganten har sendt mig en mail om at de gerne vil høre om min handelsoplevelse hos dem, så det skal de få !! :-)

Et skrækkeligt forløb. - Ordrenummer: 70684849

jeg bestiller en clockradio til min kærestes fødselsdagsgave - jeg bestiller den d. 22 august og får at vide ved bestilling at der er over 100 på lager. Dette er en udelukkende web-vare.
Leveringstid er 1-2 dage hvorefter den vil være klar på et pick-up point som jeg har valgt.
Dagen efter d. 23 får jeg så en mail og en sms som fortæller at varen er forsinket og den vil være leveret 25. august – dette er min kærestes fødselsdag, så det er ligesom sidste dag at få den hvis det skal være en ordentlig fødselsdagsgave.
Jeg ringer hurtig derefter til kundeservice for at sikre mig at den så også er der d. 25 så hun kan få den i gave. 
Jeg taler med en flink ung mand som ikke kan se hvorfor den er forsinket, men beroliger mig med at det er UTROLIGT sjældent at sådanne varer bliver yderligere forsinket, så han er helt sikker på at jeg har pakken d. 25. august.
Næste dag får jeg så en ny mail/sms hvor den siger at den er forsinket endnu en dag og det forsætter så indtil 29. august hvor jeg så ringer anden gang til kundeservice for at høre hvad der er sket med min pakke siden de ikke kan sende den.

Taler nu med en anden mand end sidst, han kan heller ikke fortælle hvorfor den er forsinket, men kan også se at den er på lager. Han siger så også at det er helt forkert at jeg har fået alle de mails/sms, for som han siger så skal ”systemet” kun sende 3 forsinkelses sms/mails, før en medarbejder skal tage over og tage kontakt til kunden om levering.
Denne mand jeg taler med siger så at han vil tale med en chef som så vil kontakte mig om det videre forløb i løbet af næste dag.

Næste dag ringer eller skriver ingen overordnet person fra Elgiganten til mig, derimod får jeg til gengæld bare en mail/sms i vanlig stil om at min levering er udskudt og forsinket endnu en dag!!!
Nu er jeg sådan set ret mystificeret og noget kølnet i min tillid til elgigantens kundeservice og ringer derfor igen får at høre hvad der sker.
Her får jeg fat på en kvinde som lyder meget handlekraftig. Hun siger at hun intet kan se om at nogen skulle have skrevet til en chef dagen før, men at det kunne have noget med brug af privat mail og ikke fælles intern kundeservicemail at gøre?? Nå men hun kunne også fortælle at der IKKE er en regel om at man som kunde KUN må modtage 3 forsinkelses mails/sms før noget menneskeligt skal tage over fra maskinen. 
Men hun ville dog skrive en ny mail til en chef for sikre mig at jeg kunne få noget konkret at vide om min levering og så ville hun eller en anden vende tilbage når der skete noget.

Nå men der skete så IKKE NOGET den næste dag, det var d. 1. september, ANDET end at jeg nu fik endnu en automatisk mail om at pakken var forsinket, og nu IKKE ÉN DAG men 2 dage, så levering nu var d. 4 september.

Nå nu sidder jeg så og skriver denne lille fortælling, i dag er d. 4 september og jeg har INTET hørt fra kundeservice og har heller ikke hørt noget om at min pakke er leveret som det var lovet skulle ske i dag!!!

Hvad pokker er det der sker inde hos jer – magen til ukompetent kundeservice har jeg dog aldrig oplevet før og jeg er ellers en meget tålmodig mand.

Jeg vil utrolig gerne have min pakke som er min kærestes fødselsdagsgave, som hun har ønsket sig og som man ikke umiddelbart kan få andre steder.
Jeg synes dog som et plaster på såret at ELGIGANTEN burde både give et afslag på prisen pga den meget dårlige kommunikation om levering og så burde Elgiganten også være så pænt opdraget at levere varen UDEN at jeg skal betale for levering - et leveringsløfte som ikke holder hvad det lover.
På forhånd tak
Søren Krabbe

OPDATERING: det er i dag 5. september og jeg har intet hørt fra Elgiganten om leveringen af min pakke som skulle være i mine hænder d. 4. .
Så derfor ringer jeg til kundeservice og får at vide at pakken er leveret af bring til et pick-up point - MEN ikke det pick-up point jeg har valgt på Amagerbrogade, DERIMOD et pick-up point i FREDERIKSSUND(hvor jeg tidligere har boet men ikke gør det mere)!!!!.
Og damen i kundeservoce kunne se at jeg skulle  have fået en sms om det med track&trace number. Den har jeg så ikke fået heller.  Men hun lovede som alle de andre flinke og dygtige medarbejdere i kundeservice at gøre noget ved den manglende track&trace sms og hun lovede også at få bragt pakken til et sted i nærheden af hvor jeg bor her i kbh. Da jeg så spurgte til hvornår jeg ville få min pakke at se - så sagde hun måske i denne uge eller i næste uge!!!!. Så må vi se om der sker noget nu.
VI repeterer lige. Jeg bestiller en vare d. 22 - der er over hundrede på lager og jeg får at vide at der går en til to dage inden jeg har varen - dette er nu 2 uger siden og måske ser jeg først min vare om en uge!!!
DETTE ER EN PARODI PÅ ET VAREKØB!!!

Ny Opdatering: Onsdag d. 13. september får jeg endelig den sms fra BRING, jeg har ventet på, med oplysninger om at jeg kan afhente min pakke, oven i købet i det nærmeste Bring pick-up-point i forhold til mit hjem. Skønt - Og min kæreste blev rigtig glad for gaven, selvom den var ekstremt forsinket :-)